[{"text_idx": "#000001", "text": "Tartu kutsehariduskeskuses avatakse uued erialad"}, {"text_idx": "#000003", "text": "Kuigi Tartu kutsehariduskeskuses saab su\u0308gisest o\u0303ppida mitut uut tehnilist eriala."}, {"text_idx": "#000004", "text": "Ta\u0308iesti uus on va\u0308ikemasina-, mootor- ja jalgrattatehniku eriala, mida juhtivo\u0303petaja Indrek Einasto so\u0303nul pole seni o\u0303petatud. \u201eU\u0308le saja ettevo\u0303tte on pu\u0308stiha\u0308das, sest ei leia inimesi kes oskaks remontida ja hooldada murutraktoreid ja -niidukeid aga ka ATV-sid, mootorrattaid, rollereid ja muud va\u0308iketehnikat. Enamik praegusi tegijaid on iseo\u0303ppijad, kes on na\u0308iteks motospordiga tegelenud ja kel on suur armastus tehnika vastu,\u201d so\u0303nas motofanaatikust Einasto, kes lisaks o\u0303petamisele hooldab mitmete tippso\u0303itjate tsiklite mootoreid ja vedrustust, sealhulgas mootorrataste ma\u0308kketo\u0303usu Euroopa meistri masinat."}, {"text_idx": "#000005", "text": "\u201eVa\u0308iketehnika ja eriti mototehnika on nii komplitseeritud, high-tech-ala, kuhu ootan o\u0303ppima so\u0303na otseses mo\u0303ttes pu\u0308hendunud noori. Seda to\u0308o\u0308d ei saa u\u0308ksko\u0303ikselt teha,\u201d u\u0308tles Einasto. Eelnev automehhaaniku kogemus pole vajalik, sest va\u0308iketehnika on nii mitmesugune. Lisaks avatakse ka veoauto-ja bussitehniku eriala neile, kelle kirg on hoopis suuremad masinad ja mootorid."}, {"text_idx": "#000006", "text": "Tehnikahuvilisi oodatakse ka turvasu\u0308steemide tehniku oskusi omandama. Tegu on to\u0308o\u0308kohapo\u0303hise o\u0303ppega, mis ta\u0308hendab, et u\u0308ks kolmandik o\u0303ppest toimub koolis ja kaks kolmandikku to\u0308o\u0308kohal. To\u0308o\u0308kohapo\u0303hise o\u0303ppe koordinaatori Sigrid Ester Tani so\u0303nul on kooli partneriteks Eesti juhtivad turvafirmad, kelle valvata on ka riikliku ta\u0308htsusega objektid. \u201eTurvasu\u0308steemide tehniku u\u0308lesanne on ehitada, seadistada ja hooldada turvasu\u0308steeme, alates la\u0308bipa\u0308a\u0308susu\u0308steemidest kuni videovalveni va\u0308lja. Valdkond on no\u0303utud ja kiiresti arenev, to\u0308o\u0308d tuleb seal pigem juurde,\u201d selgitas ta. \u201eEelistame o\u0303ppijaid, kellel on varasem elektriku vo\u0303i IT-su\u0308steemide haridus vo\u0303i to\u0308o\u0308kogemus, sest turvasu\u0308steemide tehniku to\u0308o\u0308 ho\u0303lmab mo\u0303lemaid tahke,\u201d lisas Tani. To\u0308o\u0308kohapo\u0303hises o\u0303ppes saab o\u0303ppida ka mu\u0308u\u0308gikorraldajaks ning arhiivikorrastajaks."}, {"text_idx": "#000007", "text": "Pa\u0308ris uus on kutsehariduskeskuses ka ku\u0308tte- ja jahutussu\u0308steemide lukksepa eriala. Kutseo\u0303petaja Kalmer Kollom selgitas, et hoonete ku\u0308ttesu\u0308steemid la\u0308hevad aina keerukamaks ning nende paigaldajaid ja hooldajaid napib. \u201eO\u0303petame juba tulevikutehnoloogiat, sest lisaks traditsioonilistele kaugku\u0308ttesu\u0308steemidele tuleb tehnikul tunda ka arenevaid maa- ja pa\u0308ikeseku\u0308tte su\u0308steeme, ta peab oskama su\u0308steeme paigaldada, teha toruto\u0308id, seadistada agregaate ja su\u0308steeme hooldada,\u201d ra\u0308a\u0308kis ta. \u201eOotame o\u0303ppima ko\u0303iki, kes tahavad areneda ja saada oma valdkonnas no\u0303utud spetsialistideks,\u201d u\u0308tles Kollom ja lisas, et tehniline taip ja reaalainetes orienteerumine tulevad kasuks."}, {"text_idx": "#000008", "text": "Va\u0308ikeettevo\u0303tja eriala on aga mo\u0303eldud neile, kes juba on ettevo\u0303tjad vo\u0303i alustavad oma a\u0308riga. O\u0303petaja Ku\u0308lliki Vaske so\u0303nul pakub kool alustavale ettevo\u0303tjale vajalikke ettevo\u0303tluse teadmisi aga ka no\u0303u ja abi. \u201eSee on nagu kompass, et kindlalt rajal pu\u0308sida, ning padi, et komistamine ja kukkumine haiget ei teeks,\u201d kirjeldas ta. O\u0303pingutes saadakse u\u0308levaade ko\u0303igist ettevo\u0303tte tegevusega seotud valdkondadest, olgu selleks tootmine, personalito\u0308o\u0308, turundus, logistika vo\u0303i muu. Et va\u0308ikeettevo\u0303tja o\u0303pingud toimuvad sessioonidena, siis saab oma ettevo\u0303tluse ja o\u0303pingud mugavalt u\u0308hitada."}, {"text_idx": "#000009", "text": "Esmakordselt avatakse meisterkondiitri eriala, kuid meisterkondiitriks ei su\u0308nnita, vaid arenetakse. \u201eTegu on ja\u0308tkuo\u0303ppega, mis eeldab omandatud kondiitri haridust vo\u0303i va\u0308hemalt viie aasta pikkust to\u0308o\u0308kogemust. \u201eMeisterkondiitri kutse on kutsehariduse ko\u0303ige ko\u0303rgem ehk viies tase ning o\u0303pingute ka\u0308igus omandataks nii tootmise planeerimise ja juhtimise kui ka uute toodete arendamise oskusi,\u201d so\u0303nas toiduainete tehnoloogia osakonna juht Merle Truupo\u0303ld. \u201eO\u0303ppima ootame to\u0308o\u0308tavaid kondiitreid ning seeto\u0303ttu on o\u0303pingud planeeritud sessioonidena,\u201d lisas ta."}, {"text_idx": "#000016", "text": "Raivo Juurak \u201cUkraina lapsed Laagna gu\u0308mnaasiumis\u201d"}, {"text_idx": "#000017", "text": "ETDM-i muuseumitunnid o\u0303petavad probleemidele lahendusi leidma"}]